钦定古今图书集成/明伦汇编/氏族典/第156卷 > 《廖用贤尚友录》 > 源子恭
## 钦定古今图书集成/明伦汇编/氏族典/第156卷 > 《廖用贤尚友录》 > 源子恭

按《魏书源贺传》：“子雍弟子恭，字灵顺，聪慧好学。初辟
司空参军事、司徒祭酒、尚书北主客郎中，摄南主客
事。河州羌却铁忽反，诏子恭持节为行台，率诸将讨
之，悉皆降款。正光元年，为行台左丞，巡行北边。转为
起部郎，除冠军将军、中散大夫，又领治书侍御史。秦、
益氐反，诏子恭持节为都督河间王琛军司以讨之。”
事平，仍行南秦州事。及六镇反，以子恭兼给事黄门
郎，持节慰劳。还，拜河内太守，加后将军。平绛、蜀反，以
子恭为当〈阙〉郡别将。俄而建兴蜀复反，进子恭为持
节、散骑常侍、假平北将军、征建兴都督，仍兼尚书行
台，进讨，大破之。事平，除平南将军、豫州刺史，寻加散
骑常侍、抚军将军。武泰初，萧衍将夏侯夔率众来寇，
子恭遣军御之。贼退，加镇南将军，兼尚书行台。元颢
败，车驾还洛，进征南将军、兼右仆射、假车骑将军。后
加散骑常侍，征拜右光禄大夫、给事黄门侍郎，仍本
将军。录其前后征讨功，封临颍县开国侯，加散骑常
侍，俄迁侍中。参朱荣死，世隆、度律据断河桥，诏子恭
为都督讨之，被执，俄见释。前废帝初，除骠骑将军、左
光禄大夫，寻授散骑侍郎、都督三州诸军事、假车骑
大将军、行台仆射、荆州刺史。以与定策之勋，封临汝
县开国子。永熙中，入为吏部尚书，加骠骑大将军。以
子恭前在豫州战功，追赏襄城县开国男，又封新城
县开国子。《天平初》，除中书监。三年，拜魏尹，又为齐献
武王军司。卒。兴和二年，赠骠骑大将军、尚书左仆射、
司空公，谥文献。